cyanic-selkie/wikianc huggingface dataset:
Wilhelm Foerster
Liewen
De Foerster gouf 1870 zum Direkter vun der Normal-Eichungs-Kommissioun, dat deemools sougenannt iewescht Eichamt, vum Norddäitsche Bond resp. 1871 vum Däitsche Räich bestëmmt. 1872 gouf hien als ee vun de Vertrieder vun Däitschland an den internationale Comitee vun der weltwäit eenheetlecher Aféierung vum metresche System geschéckt, aus deem d'Meterkonventioun 1875 ervirgoung. D'Verhandlunge vun der Meterkonventioun waren 1875 wéinst sengem Verhandlungsgeschéck net feelgeschloen. Den Wilhelm Foerster hat entscheedenden Undeel un der Fuerschung vun de Liichtenden Nuetswolleken, déi vun 1885 observéiert goufen. Säi Mataarbechter Otto Jesse hat si iwwer ettlech Joer studéiert.
Zesumme mam Werner von Siemens an Max Wilhelm Meyer grënnt de Foerster 1888 déi astronomesch Gesellschaft Urania. Hie war President vun der Vereinigung der Freunde der Astronomie und kosmischen Physik, déi sech ëm eng wäit Verbreedung vun astronomeschem Wësse beméit an amateurastronomesch Aktiitéiten ureegt. Vin 1891 bis 1920 war hie President vum Internationalen Comitee fir Moossen a Gewiichtet. 1899 grënnt hie mam Carl Theodor Albrecht an Friedrich Robert Helmert den Internationale Breedendéngscht.
De Foerster war Member vun der Däitscher Gesellschaft fir eethesch Kultur (an där den Albert Einstein och Member war) an der Däitscher Friddensgesellschaft, well hien Enn vum 19. Joerhonnert wäitverbreeten Ideen vum Nationalismus ofgesot hat. 1914 ënnerzeechent hie fir d'éischt de nationalistesche Opruff un d'Kulturwelt, kuerz drop awer de géigendeelegen Opruff un d'Europäer.
Éierungen
Zum Gedenken un de Wilhelm Foerster goufen de Wilhelm-Foerster-Observatoire zu Berlin an den Asteroid (6771) Foerster genannt. Um Haus Ahornallee 32, zu Berlin-Westend, an deem de Foerster vun 1904 bis 1911 gewunnt hat, gouf de 4. Juni 2009 eng Berliner Gedenktafel enthüllt.
Kästner (Moundkrater)
De Kästner ass en Aschlagkrater um Ostrand vun der viischter Moundsäit, südwestlech vum Mare Smythii, südëstlech vum Krater Gilbert an nordëstlech vum La Pérouse. De Kraterrand ass erodéiert, de Kraterbuedem zimmlech flaach.
De Krater gouf 1961 vun der I.A.U. nom däitsche Mathematiker Abraham Gotthelf Kästner genannt.
Jérôme Quiqueret
De Jérôme Quiqueret, gebuer de 14. August 1979 zu Laxou, ass e franséischen Historiker a Journalist.
Hien huet op der Universitéit Nanzeg e Master an der Geschicht gemaach, a schafft zanterhier als Journalist bei verschiddene lëtzebuergeschen Zeitungen: Le Quotidien (2003-2005), Le Jeudi (2005-2012 an 2017-2019), an zanter 2019 d'Tageblatt. Vun 2012 bis 2017 huet hie fir den Ausseministère als Redakter geschafft, dorënner fir de Site Europaforum.
2022 huet hien e Buch erausbruecht iwwer de Muerd un enger Koppel zu Esch-Uelzecht, am Joer 1910, mam Titel Tout devait disparaître (Capybara Books).
2023 krut hien dofir de Servais-Präis.
Iron
Iron ass eng Gemeng am franséischen Departement Aisne an der Regioun Hauts-de-France.
D'Uertschaft läit am Dall vum klenge Floss mam selwechten Numm.
Katalin Novák
D'Katalin Novák (mat vollem Numm no ungarescher Konventioun iwwer d'Reiefolleg:Veresné Novák Katalin Éva), gebuer de 6. September 1977 zu Szeged, ass eng ungaresch Politikerin (Fidesz) an zanter dem 10. Mee 2022 Presidentin vun der Republik Ungarn.
Liewen a Carrière
D'Katalin Novák huet vun 1996 bis 2001 op der Corvinus-Universitéit Budapest Economie studéiert an tëscht 1999 an 2004 sträppweis och op der Universitéit Szeged an op der Universitéit Paris Nanterre.
Vun 2001 un huet si sech politesch Engagéiert an huet am Ausseministère, am Beräich Europapolitik, ugefaange mat schaffen. 2010 gouf si Conseillère an deem Ministère an 2012 Cheffe de Cabinet am Ministère vun der Fonction publique. 2014 war si Staatssekretärin fir Familljen- a Jugend am Ministère fir d'Staatspersonal. Den 1. Oktober 2020 gouf si Familljeministesch.
Si ass och Vizepresidentin vun der Fidesz-Partei an ass ë. a. Grënnungsmember a Presidentin vum Veräin Frae fir Ungarn.
Den 10. Mäerz 2022 gouf d'Katalin Novák vum Parlament a geheimer Wiel mat 137 vun 188 gëltege Stëmmen als Staatspresidentin vun Ungarn gewielt. Den 10. Mee 2022 gouf si als dem János Áder seng Nofollgerin vereedegt.
Si ass bestuet a Mamm vun dräi Kanner.
Korënt
Korënten, Korinten oder Rosénge sinn déi gedréchent Friichte vun der Drauf. Hir Haut ass goldgiel bis donkelbrong. Am Lëtzebuergesche ginn d'Begrëffer "Roséngen" a "Korënten" sou gutt wéi ëmmer als Synonym benotzt, fir richteg muss een awer Ënnerscheeden tëscht:
Net all Drauf eegent sech fir d'Produktioun vu Korënten. D'Drauf gëtt zeideg gepléckt an duerno gedréchent. Traditionell gi se entweeder direkt an der Sonn oder op enger Plaz gedréchent, déi waarm a gutt duerchlëft ass an am Schiet läit. Duerch d'Dréchne läit d'Reschtfiichtegkeet herno nach bei 15-25%.
Dschungel
En Dschungel ass e Gebitt, mat enger dichter Vegetatioun, déi vu Beem dominéiert gëtt. An engem Dschungel gëtt et eng grouss Biodiversitéit. Generell gëtt de Begrëff fir Bëscher an de fiichte Gebidder an den Trope benotzt.
Balan (Ardennes)
Balan ass eng franséisch Gemeng an den Ardennen an der Regioun Grand Est am Dall vun der Meuse.
Vu 1560 bis 1642 huet Balan zum Fürstentum Sedan gehéiert.
À belles dents
À belles dents ass en däitsch-franséische Film vum Pierre Gaspard-Huit aus dem Joer 1966.
Ëm wat geet et am Film?
D'Eva Ritter bréngt et fäerdeg duerch Bestietnesser räich ze ginn…
Referendum
E Referendum ass eng demokratesch Ofstëmmung, bei där walberechtegt Bierger iwwer en Theema ofstëmmen. Dat kann op kommunalem, regionalem oder nationalem Plang de Fall sinn.
Am Fall vun engem nationale Referendum preparéiert d'Regierung oder d'Parlament eng Virlag, unhand vu där, da fir oder géint de Projet gestëmmt ka ginn.
D'Ofhale vun engem Referendum ass vu Land zu Land ganz ënnerschiddlech.
Lesquielles-Saint-Germain
Lesquielles-Saint-Germain ass eng Gemeng am franséischen Departement Aisne an der Regioun Hauts-de-France.
Il y a longtemps que je t'aime (Film 1979)
Il y a longtemps que je t'aime ass e franséische Film vum Jean-Charles Tacchella aus dem Joer 1979.
Ëm wat geet et am Film?
De Francois an d'Brigitte hunn dräi Kanner. No 25 Joer Bestietnes wëlle si sech am Gudde scheede loossen…
Radcliffe Observatoire
De Radcliffe Observatory war een Observatoire vun der Universitéit vun Oxford vu 1773 bis 1934 zu Oxford, England an tëscht 1934 an 1972 zu Pretoria a Südafrika.
Den Observatoire gouf vum John Radcliffe gegrënnt an ass no him genannt. D'Gebai gouf no Entwërf vum Henry Keene an dem James Wyatt, 1794 fäerdeggestallt. De gréissten Teleskop vum Observatoire war zanter 1901 den Duebelrefrakter mat 60 a 45 cm Lënsenduerchmiesser. Wéinst den Observatiounsméiglechkeeten, déi sech ëmmer méi verschlechtert hunn, well Oxford ëmmer méi grouss gouf, gouf den Observatoire 1934 vun der Radcliffe-Stëftung verkaaft an zu Pretoria nei opgeriicht. E krut, gebremst duerch den Zweete Weltkrich an technesch Schwieregkeeten, 1948 den neie Radcliffe Telescope, e Spigelteleskop mat 188 cm Duerchmiesser; ee vun de gréissten Teleskopen an där Zäit. Awer och do hu sech Siichtverhältnesser rapid verschlechtert, soudatt den Observatoire schliisslech mat aneren Arichtungen an den 1970er zum South African Astronomical Observatory an der Géigend vun der Stad Sutherland zesummegezu gouf. De Radcliffe Telescope gouf 1977 och dohi geplënnert.
D'Gebai zu Oxford gëtt weiderhi vun der Universitéit benotzt, wärend déi fréier Instrumenter am Museum of the History of Science ze gesi sinn. Den Duebelrefrakter gouf vum University of London Observatory kaf a steet do zanter 1938 op dem Mill Hill am wëssenschaftleche Betrib.
Exaten
Exaten (al Schreifweis: Exaeten) ass en Uert bei Baexem, an der Gemeng Leudal, eng 7 Kilometer nordwestlech vu Roermond, an der Provënz Limburg an Holland. Do stoung en aalt d'Schlass, dat säi Proprietär, de Grof Theodor de Geloes van Elsloe, am Joer 1872 den aus Däitschland verjote Jesuitten iwwerlooss huet, zesumme mat den zirka fënnef Hektar Gaart a Park, déi dozou gehéiert hunn. Vun 1872 bis 1885 huet d'Schlass Exaten (nl: kasteel Exaten), als Noviziat gedéngt. No dem Kaf vum Domaine am Joer 1886 hunn d'Jesuitten e groussen Neibau mat enger romanescher Kapell bäigebaut. Am Klouschter Exaten ware vun 1886 bis 1894 d'Redaktioune vun den Zäitschrëften Stimmen aus Maria Laach a Katholische Missionen ënnerbruecht.
1927 hunn d'Jesuitten hire Besëtz un d'Franziskaner verkaaft, déi do eng Schoul ageriicht hunn. Vun 1967 bis 1997 war am Schlass e Formatiounszentrum fir d'hollännesch Gendarmerie (Rijkspolitie). Du gouf et verkaf an zu engem Zentrum fir Asylanten ëmfunktionéiert.
Atacamawüst
Si ass eng vun den dréchenste Landschafte op der Äerd. An hirem zentrale Beräich gëtt et zënter op d'mannst 15 Millioune Joer en hyperarid Klima. Et gëtt Plaze wou zënter Joerzéngte keng eng Drëps Ree registréiert gouf. An der Atacamawüst fällt fofzegmol manner Ree wéi am Death Valley an den USA. De südleche Beräich vun der Atacama, tëscht dem 24. an dem 27. Breetegrad, war bis um Ufank vum 21. Joerhonnert komplett onbesidelt.
D'Atacama läit am Reeschiet vun den Anden; den Ostwand ass dréchen a bréngt keng Néierschléi. No bei der Küst verhënnert eng kal Stréimung am Mier, den Humboldtstroum, datt Reewolleken entstinn, sou datt, anescht wéi méi am Norden oder Süden, kee "Steigungsreen" fällt. Duerch dat kaalt Mierwaasser ass et an der Atacama kill a besonnesch laanscht d'Küst dacks niwweleg. Duerch d'Auswierkunge vum Klimaphenomeen El Niño, bei deem den Humboldtstroum zeréckbleift, kënnt et all 6 bis 10 Joer zu staarkem Reen. Doduerch stinn da fir kuerz Zäit, vill Planzen an der Wüst an der Bléi. Bei besonnesch staarke Schliet kënnt et geleeëntlech zu Äerdrëtsch an Zerstéierunge vun Infrastrukturen (Stroossen, Leitungen, Gebaier).
D'Temperaturen an der Wüst variéiere staark tëscht 30 °C am Dag a bis zu –15 °C an der Nuecht.
Wéinst dem dréchene Wüsteklima goufe gläich e puer astronomesch Observatroiren an de Bierger vun der Atacamawüst opgeriicht: La Silla a Las Campanas leie ronn 50 km südlech vu Vallenar. Um Bierg Cerro Paranal – 120 km südlech vun der Hafestad Antofagasta – huet den Europäesche Südobservatoire de Paranal-Observatoire opgeriicht. Nach aner Teleskope sinn den Atacama Large Millimeter Array an d'Atacama Pathfinder Experiment. Dës Weideren ass um Cerro Armazones den E-ELT, ee vun de gréissten Teleskope vun der Welt, am Gaang, gebaut ze ginn.
D'Mineral Atacamit gouf 1801 an dëser Wüst entdeckt a gouf no hir genannt.
Messier 95
De Messier 95 (och NGC 3351 bezeechent) ass eng 9,8 mag hell Balkespiralgalaxis mat enger Flächenausdeenung vu 7,6' × 4,5' am Stärebild Leo. D'Galaxis gehéiert zu der Galaxiëgrupp ëm de Messier 96, och Leo-I-Grupp genannt.
De Messier 95 gouf den 20. Mäerz 1781 vum franséischen Astronom Pierre Méchain entdeckt.
Amar-Erëffnung
D'Amar-Erëffnung ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel A00 klassifizéiert.
D'Amar-Erëffnung fänkt mam follgenden Zuch un:
CR215
Den CR215 ass e Chemin repris am Kanton Lëtzebuerg a geet vun der Kräizung mat der N52 um Lampertsbierg an nërdlecher Richtung bis op d'Kräizung mam CR181 um Biergerkräiz.
Den CR215 ass ronn 3,7 km laang.
Georges Meurice
De Georges Meurice ass e lëtzebuergeschen Handballspiller op der Golkipp-Positioun.
Giovanni Bianchini
Den Giovanni Bianchini, gebuer am Joer 1410 a gestuerwen no 1469 (Geléiertenumm: Johannes Blanchinus) war en italieeneschen Astronom a Professer, deen zu Ferrara dozéiert huet.
Hien hat sech duerch d'Publikatioun an den Alfonsineschen Tafelen mat astronomeschen Tabellewierker verdéngt gemaach. Mat hirer Hëllef konnten d'Positioune vun de Planéite berechent ginn. D'Wierk war am Joer 1458 fir d'éischt erauskomm an no sengem Doud bis an d'16. Joerhonnert méi dacks nei opgeluecht ginn (1495, 1526, 1553, 1575).
De Moundkrater Blanchinus gouf 1935 vun der I.A.U. no him genannt.
Liz Truss
D'Mary Elizabeth "Liz" Truss, gebuer de 26. Juli 1975 zu Oxford, ass eng brittesch Politikerin (Conservative Party). Si war vum 6. September 2022 bis de 25. Oktober 2022 Premierministesch vum Vereenegte Kinnekräich.
D'Liz Truss war vun 2019 bis Septemeber 2022 Ministesch fir Fraen a Gläichstellung a vum September 2021 bis dohin zousätzlech Ausseministesch. Virdru war si vun 2016 bis 2017 Justizministesch a Lord Chancellor, dono bis 2019 Chief Secretary to the Treasury (Staatssekretärin am Budgetsministère) an dono bis 2021 Ministesch fir internationalen Handel. Si ass zanter 2010 Deputéiert fir South West Norfolk am House of Commons.
De 6. September 2022 gouf si, als Nofollgerin vum Boris Johnson, Premierministesch vum Vereenegte Kinnekräich, nodeems si den Dag virdrun zur Presidentin vun hirer Partei gewielt gouf. Ma schonn den 20. Oktober 2022 huet si hire Récktrëtt bekannt gemaach, nodeems et souwuel parteiintern wéi an der Ëffentlechkeet staark Kriticken un hirem Regierungsprogramm gouf. Dësen hat den Usproch, d'Ekonomie unzekuerbelen, mat Steiersenkunge fir déi Räich, ma ouni Kloerheet, wou déi Suen hierkomme sollten, wat en héijen Drock op de Finanzmäert op d'Brittescht Pond wéi och den Zënssaz vun de Staatsobligatiounen als Folleg hat. De Réckzuch vun de geplangte Moossnamen huet fir säin Deel parteiintern zu Konflikter gefouert, sou wéi zum Récktrëtt vun e puer Ministeren (dorënner de Finazminister Kwasi Karteng), sou datt d'Truss den 20. Oktober d'Noutbrems gezunn huet. Si blouf nach bis zur Vereedegung vun hirem Nofollger Rishi Sunak, de 25. Oktober, faisant-fonction an hirem Amt.
Aristoteles (Moundkrater)
Den Aristoteles ass en Aschlagkrater am Nordoste vun der viischter Moundsäit um Südrand vum Mare Frigoris. Et ass e grousse Krater mat terrasséiertem Rampli. Säi südëstleche Rand iwwerdeckt deelweis de benoperte Krater Mitchell. Mam südlech geleeëne eppes klengere Krater Eudoxus bilt Aristoteles eng opfälleg Koppel.
De Krater gouf 1935 vun der I.A.U. nom griichesche philosoph Aristoteles genannt.
Belsch Foussballnationalekipp
D'Belsch Foussballnationalekipp (nl: Belgisch voetbalelftal, fr: Équipe de Belgique de football, de: Belgische Fußballnationalmannschaft) ass eng Selektioun vun de beschte belsche Foussballspiller, déi vun der Kinneklecher Belscher Foussball-Unioun (URBSFA-KBVB) erausgesicht ginn. Si representéiert d'Belsch op internationalem Niveau, zum Beispill bei de Qualifikatioune fir d'Europameeschterschaft (UEFA) an d'Weltmeeschterschaft (FIFA).
An der FIFA-Weltranglëscht läit d'belsch Nationalekipp op der Plaz 3 (Stand: 17. Mee 2018).
Zanter 2016 ass de Roberto Martínez Haapttrainer vun der Foussballnationalekipp.
L'homme qui valait des milliards
L'homme qui valait des milliards ass e franséisch-italieenesche Film vum Michel Boisrond aus dem Joer 1967 no engem Roman vum Jean Stuart.
Luis Prendes
De Luis Prendes, gebuer als Luis Prendes Estrada den 22. August 1913 zu Melilla a gestuerwen de 27. Oktober 1998 zu Madrid, war e spuenische Schauspiller. De Prendes war an iwwer 100 Kinos- an TV-Filmer ze gesinn.
L'homme qui valait des milliards
Ëm wat geet et am Film?
De Jean Sarton vum franséische Geheimdéngscht ass Falschgeld op der Spuer...
Eisebunnsstreck Vielsalm-Born
D'Streck hat hiren Ufank um Dräieck zu Vielsalm wou se Uschloss un d'Linn 42 hat an huet dann iwwer d'Statioun Vielsalm (Sous Bois), Burtonville, Recht, a Ligneuville op Born gefouert, wou se Uschloss un Vennbunn hat.
Wéinst dem zimmlech groussen Héichtenënnerscheed bei enger Loftlinn vu 15 km, goufen zwou grouss Schleefe gebaut déi déi d'Längt vun der Streck op 23 km eropgeschrauft hunn. Den hiwwelegen Terrain huet et och mat sech bruecht datt zwou grouss Brécken hu misse gebaut ginn, an zwar d'Von Korff-Bréck zu Born (285 m) an d'Bréck vun Hermanmont (260 m) bei Vielsalm.
Pit Maas
De Pit Maas ass e lëtzebuergeschen Handballspiller op der Golkipp-Positioun.
1947 huet de Maas eemol an der lëtzebuergescher Härenhandballnationalekipp gespillt.
CR215A
Den CR215A ass e Chemin repris am Kanton Lëtzebuerg um Gebitt vun der Stad Lëtzebuerg. Et ass eng Verbindungsstrooss tëscht der N55 an dem CR215.
Den CR215A ass ronn 800 m laang.
Vyle
D'Vyle ass eng belsch Baach am Condroz an der Provënz Namouer an an der Provënz Léck.
Am Dall vun der Vyle gëtt et eng ganz Rei Schlässer ze gesinn, sou wéi dat vun Doyon, vu Libois, vun Tahier, vu Bagatelle, vun Tharoul an dat vu Vyle.
Norbert Meyer (Handballspiller)
Den Norbert Meyer ass e lëtzebuergeschen Handballspiller op der Golkipp-Positioun.
1978 war de Meyer fir d'éischt am Kader vun der lëtzebuergescher Härenhandballnationalekipp. Hien huet véiermol an der Nationalekipp gespillt.
Ribeauville
Ribeauville ass eng Gemeng am franséischen Departement Aisne an der Regioun Hauts-de-France.
Léon Roth
De Léon Roth, gebuer den 10. September 1926 zu Dikrech, ass e fréiere lëtzebuergesche Kanut an Olympionik.
Hien huet Lëtzebuerg op den Olympesche Summerspiller 1952 zu Helsinki vertrueden.
Jakov Milatović
De Jakov Milatović (Јаков Милатовић), gebuer de 7. Dezember 1986 zu Podgorica, ass e montenegrineschen Economist a Politiker.
Hie gouf den 2. Abrëll 2023 am zweeten Tour vun der Presidentscvhaftswal géint de Milo Đukanović zum neie Staatsprrsident vu Montenegro gewielt an den 21. Mee 2023 vereedegt. Virdu war hie vun Dezember 2020 bis Abrëll 2022 Minister fir wirtschaftlech Entwécklung. 2022 huet hien zesumme mam Milojko Spajić déi politesch Beweegung Evropa sad! ("Europa elo!") gegrënnt an ass zanterhier där hire Vizepresident.
Morven Christie
D'Morven Christie, gebuer den 1. September 1981 zu Helensburgh a Schottland, ass eng brittesch Theater- a Filmschauspillerin.
Westafrika
Westafrika bezeechent de westlechen Deel an Afrika. Geographesch gesi gehéiert de Maghreb och zu Westafrika.
Westafrika ëmfaasst follgend Staaten:
Morven Christie
Si ass gebuer zu Helensbuerg an huet an der Kannerzäit zu Glasgow an zu Aviemore gelieft. D'Christie huet op dem Drama Centre London Drama studéiert. Si huet hir Carrière a Filmer 2004 ugefaangen.
D'Schauspillerin ass bekannt mat der Roll als Alison Hughes an der BBC-Dramaserie The A Word (2017), an och mat hir Rollen an den Tëleesserië Grantchester (2014-17) a The Replacement (2017). , 2017 gouf si fir e BAFTA Scotland Award nominéiert (Nominatioun: Best Actress - Television).
Dexter Gordon
Den Dexter Gordon, gebuer de 27. Februar 1923 zu Los Angeles a gestuerwen de 25. Abrëll 1990 zu Philadelphia, war en US-amerikaneschen Jazz-Saxophonist. Hien huet virun allem Tenor-Saxophon gespillt a war mat deen éischten, deen am Bebop-Stil op deem Instrument gespillt huet.
NGC 60
Den NGC 60 ass eng Spiralgalaxis am Stärebild Pisces. Den Objet gouf den 2. November 1882 vum franséischen Astronom Édouard Jean-Marie Stephan entdeckt.
La petite sirène (Film 1980)
La petite sirène ass e franséische Film vum Roger Andrieux aus dem Joer 1980 nom Roman Les petites sirènes vum Yves Dangerfield.
Dexter Gordon
Wéinst senger Gréisst - bal 2 Meter - krut hien de Spëtznumm Long Tall Dexter oder Sophisticated Giant. An den 1960er-1970er Joren huet hien an Europa, virun allem zu Paräis an zu Kopenhagen, gelieft.
La petite sirène (Film 1980)
Ëm wat geet et am Film?
E Mann päift op der Strooss engem jonke Meedchen no. Dat huet net erwaart Suiten…
First Men in the Moon
Ëm wat geet et am Film?
Dräi Astronauten, e Russ, en Amerikaner an e Britt, landen um Mound a fannen do e brittesche Fändel mat engem Dokument aus dem Joer 1899…
Soss
De Ray Harryhausen huet d'Spezialeffete vum Film realiséiert.
Dexter Gordon
Hien huet am Film Round Midnight (Warner Bros, 1986) d'Haaptroll gespillt, woufir e fir en Oscar nominéiert gouf an e Grammy fir de beschte Soundtrack krut.
Morven Christie
Als Theaterschauspillerin, gouf d'Morven Christie bekannt mat der Roll als Juliet an der Tragedie Romeo and Juliet (Versioun 2006 vum Royal Shakespeare Theatre).
Marie-Claire Alain
D'Marie-Claire Alain, gebuer den 10. August 1926 zu Saint-Germain-en-Laye a gestuerwen de 26. Februar 2013 zu Le Pecq, war eng franséisch Organistin.
Eudoxus (Moundkrater)
Den Eudoxus ass en Aschlagkrater op der nordëstlecher viischter Moundsäit, ëstlech vun de Montes Caucasus a westlech vum Lacus Mortis. De Rampli ass staark terrasséiert, am Zentrum steet en Zentralbiergmassiv mat ville Zinnen.
Georges Droessaert
De Louis-Georges Droessaert, gebuer den 8. Juli 1872 an der Stad Lëtzebuerg a gestuerwen am Februar 1949 am Alter vu 76 Joer zu Paräis, war e Schouster an e Pionéier ënnert de Lëtzebuerger Gewerkschaftler.
Liewen an Nationalitéit
Den Droessaert war Schouster an hat fir d'éischt e Buttek am Stater Garer Quartier, éier en op Déifferdeng gaangen ass an do am Wangert an an der haiteger Michel-Rodange-Strooss säi Geschäft opgemaach huet. Zesumme mat senger Fra Gabrielle Boekstal a senge Jonge Maurice an Alain huet hien an äermleche Verhältnesser gelieft.
Dem Droessaert säi Papp war e Belsch an de Georges Droessaert um Pabeier kee Lëtzebuerger. Hien hat d'Frist net agehalen, fir d'Lëtzebuerger Nationalitéit unzefroen. Well hien awer politesch aktiv war an och op de Wallëschte wollt stoen, huet den Droessaert 1908 zu Déifferdeng probéiert, d'lëtzebuergesch Nationalitéit ze kréien. Dofir huet awer den Déifferdenger Gemengerot mussen en Avis un d'Chamber ginn, déi schlussendlech sollt entscheeden. Den Déifferdenger Gemengerot huet sech eestëmmeg géint déi Naturaliséierung ausgeschwat. Dowéinst ass et dem Droessaert eréischt 1909 gelonge seng Nationalitéit z'änneren, warscheinlech mat Ënnerstëtzung vu liberalen a sozialisteschen Deputéierten.
Wierken
Zesumme mam Jean Schaack-Wirth an dem Jacques Thilmany huet de Droessaert 1903 d'Zeitung Der arme Teufel etabléiert. Déi éischt Ausgab ass den 29. November erauskomm. Den Thilmany an den Droessaert hate schonn 1902 d'Sozialdemokratesch Partei matgegrënnt, d'Virgängerpartei vun der haiteger LSAP. Den "Aarmen Däiwel" war antiklerikal an antikapitalistesch ausgeriicht an huet sech fir déi sozial benodeelegt Schichte vun der Bevëlkerung agesat.
Zu där Zäit gouf et nach keng Gewerkschaft speziell fir d'Aarbechter ginn. Dofir huet de Georges Droessaert bei der däitscher Metallarbeitergewerkschaft ugefrot, ob déi zu Lëtzebuerg kéint Antennen opmaachen. An dem Kader goufen och Evenementer mat däitsche Spriecher organiséiert, fir d'Iddi ënnert den Aarbechter ze promouvéiere sech besser ze organiséieren. Dat war awer kee Succès a wéineg Leit hunn Interessi gewisen, Member an enger Gewerkschaft ze ginn.
Well Der arme Teufel him net revolutionär genuch war huet den Droessaert d'Zeitung 1910 verlooss an d'kuerzlieweg Zeitung Freiheit gegrënnt. Si gëtt vun Historiker heiansdo als anarchistesch bezeechent. , Si gouf direkt vun der Police beschlagnaamt. An där Zeitung huet den Droessaert ënner anerem iwwer e Generalstreik, Sabotage an d'Ofschafung vum Kapitalismus geschriwwen. Den deemolege Procureur général Thorn wollt den Droessaert souguer expulséieren, mä hien hat net matkritt datt deen d'Lëtzebuerger Nationalitéit kritt hat an dat deementspriechend net méi méiglech war.
De Georges Droessaert war sechsmol Kandidat bei de Chamberwalen a gouf ni gewielt. 1920 gouf hien an den Déifferdenger Gemengerot gewielt, wou hie mat senge sozialistesche Kolleegen eng staark Oppositioun géint de Buergermeeschter Emile Mark gemaach huet.
1921 ass hien an déi nei gegrënnt kommunistescher Partei agetrueden. 1924 gouf hien eng weider Kéier an den Déifferdenger Gemengerot gewielt an ass do och bis 1928 bliwwen.
1931 ass de Georges Droessaert op Paräis geplënnert wou hien 1949 am Alter vu 76 Joer gestuerwen ass. Hie gouf am Krematorium vum Père Lachaise-Kierfecht ageäschert.
Michael York
De Michael York, gebuer als Michael Hugh Johnson de 27. Mäerz 1942 zu Fulmer, ass en englesche Schauspiller.
Am Joer 1964 krut de Michael York seng éischt Roll als Schauspiller am Theater. Seng éischt Filmer huet hien ënner der Regie vum Franco Zeffirelli (The Taming of the Shrew) an Joseph Losey (Accident) gedréint. Mat de Filmer Romeo and Juliet  (1968) vum Franco Zeffirelli, Cabaret (1972) vum Bob Fosse an der Trilogie The Three Musketeers vum Richard Lester gouf hie beim grousse Public bekannt.
Nieft senge Kinosfilmer huet de York och a villen TV-Filmer an TV-Serië matgespillt.
Supp
Mat Supp ka gemengt sinn:
Franco Interlenghi
De Franco Interlenghi, gebuer den 29. Oktober 1931 zu Roum an och do gestuerwen den 10. September 2015 war en italieenesche Schauspiller.
Zanter 1953 war hie mat der Schauspillerin Antonella Lualdi bestuet. Hien ass de Papp vun der Schauspillerin Antonella Interlenghi.
Requiem per un agente segreto
Requiem per un agente segreto ass en italieenesch-spuenesch-däitsche Film vum Sergio Sollima aus dem Joer 1966.
Proix
Proix ass eng Gemeng am franséischen Departement Aisne an der Regioun Hauts-de-France.
Henri vu Gent
Den Henri vu Gent (fr: Henri de Gand, nl: Hendrik van Gent, la: Henricus Gandavensis, Gandavo oder de Gandavo, Gandavensis, Gandensis), gebuer zirka 1217 zu oder bei Gent a gestuerwen den 29. Juni oder den 8. September 1293 zu Tournai oder Paräis, war e Kanoniker an Archidiakon vun Tournai.
Hie war e scholastesche Philosoph, och als Doctor Solennis bekannt.
Laeken
La(e)ken ass e Quartier vun der Stad Bréissel, dee virun der Fusioun mat Bréissel bis 1921 eng eegestänneg Gemeng war.
Zu Laeken sinn ë. a. d'Schlass Laeken, de Wunnsëtz vum Kinnek (och Schlass Schoonenberg genannt; 1784 als Residenz vun de Genralgouverneure vun den Nidderlande gebaut), d'Kinneklech Zären (gebaut 1873) an d'Kierch Notre-Dame vu Laeken (an där hirer Krypta déi belsch Kinneke begruewe ginn). Och d'Musées d'Extrême-Orient sinn do.
Um Territoire vu Laeke läit den Heysel-Plateau, wou 1935 an 1958 d'Weltausstellung war, a wou haut nieft enger grousser Foires-Hal ë. a. de Stade Roi-Baudouin (fréier: Heysel-Stadion), den Atomium an e Fräizäitpark mat notamment dem Multiplex-Kino Kinepolis a Mini-Europe (a reduzéiertem Moossstaf nogebaut Gebaier aus Europa), sinn.
De 14.-15. Dezember 2001 gouf do en europäesche Sommet ofgehalen, op deem ë. a. d'Deklaratioun vu Laeken decidéiert gouf.
Lichtenberg (Moundkrater)
De Lichtenberg iass en Aschlagkrater op der nordwestlecher viischter Moundsäit. Hie läit nërdlech vum Krater Briggs am Flaachland vum Oceanus Procellarum. Hien huet e klengt Stralesystem dat no Norden an no Weste leeft. De Kraterrand ass bal net erodéiert.
De Krater gouf 1935 vun der I.A.U. nom däitsche Physiker a Schrëftsteller Georg Christoph Lichtenberg genannt.
Roger Andrieux
De Roger Andrieux, gebuer de 24. August 1940 zu Saint-Vincent-de-Connezac ass e franséische Filmproduzent, Filmregissuer an Dréibuchauteur.
Ousterholz
ass e Lieu-dit an der Gemeng Konsdref. E läit op enger Héicht vun 343 Meter, ronn annerhallwe Kilometer nordwestlech vum Zentrum vu Konsdref ewech.
FC UNA Stroossen
Den FC UNA Stroossen (F.C. Union Athlétique Strassen) ass e lëtzebuergesche Foussballclub vu Stroossen a gouf 1922 gegrënnt. President ass de Luc Hilger, an d'Sekretariat gëtt gefouert vum Gilbert Winandy (Stand Mee 2019).
D'Éischt Ekipp huet 2011 déi éischt Plaz an der 1. Divisioun, 2. Serie erreecht. Zanter der Saison 2011/12 spillt Stroossen deemno an der Éierepromotioun, seng bis ewell bescht Plaz war déi drëtt am Joer 2012. De Barragematch huet Stroossen géint de Progrès Nidderkuer verluer (0-1), an huet deemno den Opstig an d'BGL Ligue verpasst.
An der Saison 2014/15 war den UNA nach eng Kéier op der drëtter Plaz vun der Éierepromotioun. De Barragematch huet Stroossen géint den UN Käerjéng 97 gewonnen (3-0), vun der Saison 2015/16 un, spillt Stroossen an der BGL Ligue.
Zanter 1963 spillt de Veräi seng Heemspiller um Jean-Wirtz-Terrain, benannt nom fréiere Buergermeeschter vu Stroossen Jean Wirtz.
Viktor Havlicek
De Viktor Havlicek gebuer de 16. Juli 1914 zu Wien a gestuerwen den 22. Oktober 1971 zu Düren, war en éisträichesche Foussballspiller an -trainer. ,
Vun 1935 bis 1936 huet den Havlicek dräimol an der éisträichescher Foussballnationalekipp gespillt.
Hien ass de Brudder vum Edouard Havlicek dee vum 10. Abrëll bis den 8. Juni 1955 déi lëtzebuergesch Foussballnationalekipp als Trainer betreit huet. Hie war och Cheftrainer vun Alemannia Aachen (1947-1948) a vun der belscher Foussballnationalekipp (1958-1960).
Hien hat nach zwéi Bridder an zwar de Gottlieb deen och Foussballist war, ënner anerem beim RC Strasbourg, an de Boxer Hans Havlicek.
Neiduerfer Kierfecht
Den  (offiziell Cimetière de Neudorf) läit am Quartier Neiduerf/Weimeschhaff vun der Stad Lëtzebuerg an ass ee vun de 14 Kierfechter déi an d'Kompetenz vum Service Cimetières vun der Stater Gemeng falen.
Geschicht
De Kierfecht ass ëm 1904 mat der Grënnung vun der Par Neiduerf ugeluecht ginn an huet virun der Gemengefusioun vun 1920 zur Gemeng Eech gehéiert.
Geographie
De Kierfecht läit am Laangegronn, um Wee vum Neiduerf aus a Richtung Kierchbierg.
Giulio Questi
Den Giulio Questi, gebuer den 18. Mäerz 1924 zu Bergamo a gestuerwen den 3. Dezember 2014 zu Roum, war en italieenesche Filmregisseur an Dréibuchauteur.
Safi al-Din al-Urmawi
De Safi al-Din al-Urmawi (op Persesch: صفی‌الدین ارموی) oder Safi ad-Din Abd al-Mu'min bin Yusuf bin Fachir al-Urmawi al-Baghdadi (op Arabesch: صفي الدين عبد المؤمن بن يوسف بن فاخر الأرموي البغدادي), gebuer zirka 1216 zu Urmia oder Baghdad a gestuerwen den 28. Januar 1294 zu Baghdad, war e persesch an arabesche Museker a Musekstheoretiker. Hien huet fir dem Haff vum Kalif geschafft.
Al-Waqasi
Den Al-Waqasi oder Abū-l-Walid Hišam ibn Ahmad al Kinanī Al-Waqqašī, gebuer 1017 bei Toledo a gestuerwen den 23. Juni 1096 zu Denia, war e maureschen (spuenesch-arabeschen) Faqîh, Grammatiker, Wëssenschaftler, Historiker an Dichter.
Hie war den Auteur vu méi wéi 15 Wierker. Den Al-Waqasi gouf als e Savant (Geléierten) consideréiert.
Clemenz-Erëffnung
D'Clemenz-Erëffnung ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel A00 klassifizéiert.
D'Clemenz-Erëffnung fänkt mam follgenden Zuch un:
Enzyklopedie vun de Schacherëffnungen
An der Enzyklopedie vun de Schacherëffnungen ass d'Clemenz-Erëffnung ënner dem Schlëssel A00 klassifizéiert.
Schlakentipp
E Schlakentipp ass en Terrain, op dem d'Schlak, déi bei der Eisefabrikatioun entstanen ass, deposéiert gëtt.
D'Schlak gëtt gewéinlech iwwer d'Eisebunn vun der Schmelz op de Schlakentipp gefouert, wou s'a spezielle Waggonen ("Humpe" genannt) op den Terrain transportéiert an do ausgetippt gëtt. Doduerch kënnen gréisser Hiwwelen entstoen.
Verschidde Schlakentippen déi net méi a Betrib sinn, sinn haut Deel vun Naturreservater an et kann een do spadséiere goen.
Archie Mayo
Den Archie Mayo, gebuer als Archibald Louis Mayo den 29. Januar 1891 zu New York a gestuerwen de 4. Dezember 1968 zu Guadalajara a Mexiko, war en US-amerikanesche Filmregisseur.
Hien huet verschidde vu senge Filmer och mat Archie L. Mayo signéiert.
Robert Parrish
De Robert Parrish, gebuer de 4. Januar 1916 zu Columbus a gestuerwen de 4. Dezember 1995 zu Southampton op Long Island, war en US-amerikanesche Filmediteur, Filmregisseur a Kannerschauspiller.
Le procès
Ëm wat geet et am Film?
De Josef K. ass verhaft ginn, hie weess awer net firwat…
Jos Roller
De Joseph Jos Roller, oder Josy Roller, gebuer den 21. August 1929 zu Esch-Uelzecht a gestuerwen de 4. Januar 1988 zu Déifferdeng, war e lëtzebuergesche Foussballspiller an Olympionik.
Hien huet Lëtzebuerg op den Olympesche Summerspiller 1952 zu Helsinki vertrueden.
Tëscht dem 16. Abrëll 1950 am 16. Oktober 1955 huet de Jos Roller 17-mol fir déi lëtzebuergesch Foussballnationalekipp gespillt an dobäi 4 Goler geschoss.
S Ori 52
Den S Ori 52 ass e Brongen Zwerg am Stärebild Orion. Hie gouf am Joer 2000 vum Maria Rosa Zapatero Osorio um Keck-Observatoire op Mauna Kea entdeckt. Hie gehéirt der Spektralklass L0 un; seng Uewerflächentemperatur ass 1300 bis 2000 Kelvin. Wéi bei anere Brongen Zwerge vun der Spektralklass L dominéieren och a sengem Spektrum Metallhydride an Alkalimetalle.
Norbert Meyer
Hien huet op der Friedrich-Alexander-Universitéit Erlangen-Nürnberg Chimie a Biologie studéiert. Zanter den 1980er Jore ass de Meyer een notabele Fuerscher vun de Gefäässplanzegattungen Hieracium (Asteraceae-Famill) a Sorbus (Rosaceae-Famill). Hie schafft och mat der floristescher Kartéierung vu Bayern, an ass Member vum Wëssenschaftsprojet "Neue Flora von Bayern".
Den däitschen Trauschenaart Sorbus meyeri (S. Hammel & Haynold, 2014) gouf zu Éiere vum Norbert Meyer genannt.
One Million Years B.C.
One Million Years B.C. ass e brittesche Fantasyfilm vum Don Chaffey aus dem Joer 1966.
Ëm wat geet et am Film?
Mënschen aus der Steenzäit musse sech géint Risespannen a Saurier wieren...
Soss
De Ray Harryhausen huet d'Spezialeffete mat de Saurier, Risenechsen a Risespannen realiséiert.
D'Raquel Welch als Loana the Fair One huet dem Film no "deen éischte Bikini vun der Mënschheetsgeschicht" gedroen, wat sech gutt als Pinup Poster verkaaft huet an eng Zort Kulturphenomeen gouf.
Die Tote aus der Themse
Die Tote aus der Themse ass en däitsche Film vum Jesús Franco no engem Kriminalroman vum Edgar Wallace aus dem Joer 1971.
Ëm wat geet et am Film?
D'Dänzerin Myrna Ferguson, Member vun enger Drogeband awer och Informant fir Scotland Yard gëtt ermuert.Den Inspekter Craig muss de Fall ënnersichen...
Save Our Souls
Save Our Souls ass eng US-amerikanesch Rockband, déi 2003 vum George William, dem Jason D'Amelio an dem Joshua "Brain" Jaffe ënner dem Numm Chiba-Ken gegrënnt gouf an zanter 2010 ënner dem Numm Save Our Souls spillt.
Bandgeschicht
Den George William spillt Musek zanter 2001. 2003 gouf de Grupp zu New York als Chiba-Ken vum George William, Jason D'Amelio a Joshua Jaffe gegrënnt. Spéider sinn nach déi zwee Gittaristen Eddie Delgado an Elias Tannous derbäikomm. Am September 2005 hu se hir éischt EP Faces of the Moment verëffentlecht. 2006 gouf de Grupp vu Gotham Records ënner Contract geholl. Am Oktober 2006hu se hiren éischten Album verëffentlecht, deen de selwechten Numm wéi d'Band huet a vum Patrick Arn produzéiert gouf. An den USA huet sech den Album an de nächsten dräi Méint iwwer 7.000-mol verkaaft. Am April 2009 hu si hiren zweeten Album Hard to Be Human erausbruecht.
2011 ass de Bass-Gittarist Marcin Rygiel (ex-Decapitated, ex-Vader, ex-Lux Occulta) dem Grupp bäigetratt.
John Radcliffe
Den John Radcliffe, gebuer 1652 zu Wakefield (Yorkshire), a gestuerwen am Joer 1714 war en engleschen Dokter a grousse Philanthrop.
Biographie
Den John Radcliffe huet säi Studium an der Queen Elizabeth Grammar School ugefaangen. Seng Diplomer krut hie vun der Universitéit vun Oxford, wou hie mat brillante Resultater ofgeschloss hat. Hie gouf duerno Fellow am Lincoln College. 1682 ass hien dann Dokter an der Medezin ginn, an ass duerno op London geplënnert.
An der Haaptstad huet hie sech séier en Numm gemaach a gouf perséinlechen Dokter vum Kinnek William III. an der Kinnigin Marie. 1713 gouf hien an d'Parlament gewielt a Member vum Buckingham.
No sengem Doud gouf säi Verméigen, no sengem Wonsch, fir gutt Zwecker opgedeelt un de « St Bartholomew's Hospital » an un de « University College », seng fréier Schoul. No him benannt sinn de « Radcliffe Quad » an de Radcliffe Observatoire. Säin Numm krut och d'Radcliffe Camera, d'Radcliffe Infirmary an de John Radcliffe Hospital.
Institut Pierre-Werner
Den Institut Pierre Werner, nom Memorial Institut culturel franco-germano-luxembourgeois Pierre Werner, kuerz IPW, ass en europäescht Kulturinstitut mat Sëtz am Centre culturel de rencontre Abbaye de Neumünster an der Stad Lëtzebuerg.
En europäeschen Humanismus
Den Institut soll de kulturellen an intellektuellen Dialog tëscht den dräi Grënnungslänner Däitschland, Frankräich, Lëtzebuerg an och aneren europäesche Länner fërderen. Op dësem Wee wëll den Institut Pierre Werner e Bäitrag zu der Entwécklung vun enger europäescher Staatsbiergerschaft am Sënn vun der Traditioun vun der europäescher Opklärung an den Erfarunge vun der Nokrichszäit vum 20. Joerhonnert leeschten.
Eng däitsch-franséisch-lëtzebuergesch Initiativ
Den IPW ass 2003 op Initiativ vun der däitscher, franséischer a lëtzebuergescher Regierung als “Association sans but lucratif” no lëtzebuergeschem Recht gegrënnt ginn. Den IPW steet ënner der Autoritéit vun senge Kontributeuren, dem Goethe-Institut, dem franséischen Ausseministère an dem lëtzebuergesche Kulturministère. D'Decisioun de Sëtz vum Institut zu Lëtzebuerg ze maachen ënnersträicht de Charakter vum Institut als eng europäesch Ariichtung.
E Raum fir d'Wuert
D'Aarbechtsfeld vum Institut Pierre Werner ëmfaasst Konferenzen a Podiumsdiskussiounen zu europäeschen Theemen, sief et vu politescher, geeschteswëssenschaftlecher oder wirtschaftlecher Natur; Liesungen, ëffentlech Interviewen, Diskussioune mat däitschen, franséischen a lëtzebuergeschen Intellektuelle vu verschiddene Fachrichtungen. Dozou kommen nach Veranstaltungen aus alle méigleche kulturelle Sparten, déi de multilaterale Kulturdialog fërderen. Den IPW schafft mat anere politeschen, kulturellen an europäeschen Institutiounen, sou wéi mat den Universitéiten aus der Groussregioun zesummen.
Pierre Werner, e Virdenker
Den Institut ass nom lëtzebuergesche Politiker Pierre Werner (1913-2002), Virdenker a Matgrënner vun enger politescher a wirtschaftlecher Europäescher Unioun, genannt ginn. Geleet gëtt den IPW vun engem Direkter, dee vum Verwaltungsrot genannt gëtt, an zwéi stellvertriedend Direkteren, déi jeeweils vu Frankräich an Däitschland genannt ginn.
Supp (Reisduerf)
(An der) Supp ass e Lieu-dit an der Gemeng Reisduerf. D'Supp läit op enger Héicht vu 405 Meter um CR128, nërdlech vun der Beeforter Heed.
Nicole Cooke
Nicole Cooke MBE, gebuer den 13. Abrëll 1983 zu Swansea, ass eng walisesch Vëlossportlerin, déi haut zu Lugano an der Schwäiz lieft.
Hire Palmarès op grousse Courssen huet 2000 ugefaange wéi se Juniorweltmeeschterin op der Strooss gouf.
Stellvertriederkrich
E Stellvertriederkrich ass e bewaffente Konflikt, an deem zwee Länner net direkt am Krich matenee sinn, mä an engem anere Land Drëttorganisatiounen als Stellvertrieder benotzen, déi sech ënnerenee bekämpfen.
Nicole Cooke
Am September 2007 huet si missen um Knéi operéiert ginn. Dat Joer ass si dofir nëmmen op der 34. Plaz an der leschter Course vun der Coupe du Monde, dem Tour ëm d'Nürnberger Alstad agelaf. Mat deem Geschéck gouf d'Marianne Vos Coupegewënnerin dat Joer.
Stellvertriederkrich
Besonnesch d'USA an d'Sowjetunioun hu wärend dem Kale Krich entweeder national Regierungen oder Rebellegruppen als Stellvertrieder ënnerstëtzt. Dacks ass d'Zil, datt sou Gruppen de Géigner bezwéngen ouni e grousse Krich ze provozéieren.
Julien Darui
De Julien Darui, gebuer de 16. Februar 1916 zu Uewerkuer a gestuerwen den 13. Dezember 1987 war e franséische Foussballspiller (Golkipp) an -trainer.
Stellvertriederkrich
Stellvertriederkricher kënnen och parallel zu grousse Konflikter lafen. Wärend dem Éischte Golfkrich (1980-88) zum Beispill hu béid Säite bewaffent Fraktiounen am Libaneesesche Biergerkrich (1975-90) ënnerstëtzt a géinteneen opgestëppelt.
Julien Darui
Hien ass a Loutrengen opgewuess an ass 1935 bei den OFC Charleville als Golkipp spille gaangen. Dono stoung hie fir den Olympique Lillois, an 1939 fir d'éischt fir déi Franséisch Foussballnationalekipp am Gol. 1940 ass hie bei de Red Star Paris, spille gaangen, dono nees op Lille. Nom Krich war hie bis 1953 beim CO Roubaix-Tourcoing Golkipp, an dono beim Stade Olympique Montpelliérain. Nom Krich bis 1951 war hien och nees Spiller an der Nationalekipp, mat där e 25 Matcher gespillt huet.
Nicole Cooke
Trotz enger Saison 2008, an där se net vill gefuer war, konnt se d'Stroossecompetitioun op den Olympesche Spiller zu Peking gewannen, grad sou wéi d'Stroosseweltmeeschterschaft zu Varese. <!--
Stellvertriederkrich
E renge Stellvertriederkrich ass awer bal onméiglech, well d'Stellvertrieder, déi fir déi aner Länner kämpfen, dacks eegen Intressen hunn, déi géint d'Intresse vun de Länner ginn, vun deene s'ënnerstëtzt ginn. Sou hunn d'USA wärend der Sowjetescher Interventioun an Afghanistan Gruppen ënnerstëtzt, déi sech spéider zu den Taliban an zu der al-Qaida weiderentwéckelt hunn a sech géint d'Amerikaner gedréint hunn.
Julien Darui
1949 huet hien zu Montpellier als Foussballtrainer ugefaangen, 1954/1955 beim Olympique Lyon an 1959/1960 beim CL Dijon. Tëschenduerch ass hien am Zirkus Jean Richard opgetrueden, wou en Eelef-Metere gehalen huet. An de fréien 1960er Joren huet den Darui e Café-Bar-Tabac zu Dijon gefouert.
Stellvertriederkrich
Aner Beispiller vu Stellvertriederkricher sinn de Spuenesche Biergerkrich (1936-39), de Koreakrich (1950-53), de Vietnamkrich (1959-75) den Angolanesche Biergerkrich (1975-2002), den Zweete Kongokrich (1998-2003) an de Syresche Biergerkrich (2011-haut).
Nicole Cooke
Palmarès
(CdM): Épreuve comptant pour la Coupe du monde
-->
Pierre Gramegna
Carrière
De Pierre Gramegna huet op der Universitéit Paris II Droit an Ekonomie studéiert, an ass direkt duerno an de lëtzebuergeschen diplomateschen Déngscht agetrueden.
Hien huet 5 Joer am Ausseministère geschafft, duerno war e 5 Joer Conseiller d'ambassade zu Paräis, 3 Joer Generalkonsul zu San Francisco a schliisslech 6 Joer Lëtzebuerger Ambassadeur zu Tokyo.
No engem Joer als Chef vun der Direction des affaires européennes et des relations économiques internationales am Ausseministère gouf hien 2003 Direkter vun der Handelskummer. Hie blouf dat bis zu senger Ernennung zum Regierungsmember an der Regierung Bettel-Schneider.
Hie war vun 2004 bis 2008 President vum Verwaltungsrot vun der Cargolux a Verwaltungsrotsmember vun der Bourse, Société nationale de crédit et d'investissement, Office du ducroire, Luxexpo a BGL BNP Paribas.
De 4. Dezember 2013 gouf hien zum Finanz- a Budgetsminister an der Regierung Bettel-Schneider ernannt.
De 25. November 2022 gouf de Pierre Gramegna vum Verwaltungsrot vum Europäesche Stabilitéitsmechanissem, als Nofollger vum Klaus Regling, zu deem sengem neie Generaldirekter ernannt.
CoRoT-9 b
De CoRoT-9 b ass en Exoplanéit, dee ronn 1.500 Liichtjoer vun eiser Äerd ewechläit an de sonnenänleche Stär CoRoT-9 am Stärebild Serpens begleet. ,
Weider Detailer
Den Exoplanéit ass e Gasris deen an der Ausdeenung dem Jupiter gläicht, a besteet méiglecherweis haaptsächlech aus Waasserstoff an Helium. D'Klima vum Planéit huet zwar am Verglach zu de meeschten anere bis elo entdeckten Exoplanéite mat Temperature vu −20 bis +160 Grad Celsius keng grouss Temperaturënnerscheeder. Liewen, wéi mir et kennen, däerft et do awer net ginn, well et sech ëm e Gasplanéit handelt. Den Exoplanéit ëmkreest säin Zentralstär a bal dem selwechten Ofstand, wéi de Planéit Merkur d'Sonn a brauch fir en Tour ëm den Zentralstär 95 Äerddeeg.
Seng Entdeckung war duerch d'Transitmethod méiglech, well den Exoplanéit, vun der Äerd aus gesinn, direkt viru senger Sonn laanscht zitt. De Fuerschungssatellit CoRoT hat den Exoplanéit entdeckt. Dëst hat fir d'éischt spektroskopesch Ënnersich vun der Exoplanéiten-Atmosphär erméiglecht, wouduerch dëse Planéit och als Stee vu Rosetta fir d'Planéitefuerschung bezeechent gouf.
Mia Malkova
D'Mia Malkova, gebuer den 1. Juli 1992 zu Palm Springs, ass eng US-amerikanesch Pornoduerstellerin.
Si gouf vun der Pornoduerstellerin Natasha Malkova, enger fréierer Schoulfrëndin, an d'Pornoindustrie bruecht. D'Mia Malkova huet hiren Numm erausgesicht fir méi russesch ze kléngen, well si gemengt huet dat géif sech unhéiere wéi den Numm vun engem europäeschen Topmodel. Trotzdem huet si och ënner de Pseudonymmer Mia Bliss a Madison Swan geschafft. ,
Am Dezember 2014 huet de Sextoyfabrikant Doc Johnson annoncéiert en neie Produit op de Maart ze bréngen deen en Ofdrock vun der Malkova hirer Anatomie ass.
Kierfecht um Sichenhaff
De  oder Pafendaller Kierfecht (offiziell Cimetière des Bons-Malades) läit um Sichenhaff am Quartier Pafendall vun der Stad Lëtzebuerg an ass ee vun de 14 Kierfechter déi an d'Kompetenz vum Service Cimetières vun der Stater Gemeng falen.
Geschicht
Um Sichenhaff, baussent der Festung, stoung vun ufanks dem 13. Joerhonnert bis zirka 1770 d'Leproserie, wou Leit déi u Lepra erkrankt waren, vum Rescht vun der Bevëlkerung isoléiert goufen, fir sou eng Weiderverbreedung vun der Krankheet ze verhënneren. Um Kierfecht deen do ugeluecht gouf, goufen uganks just déi Verstuerwen aus der Leproserie begruewen. Vu 1781 un, wéi keng „Aussätzeg“ méi do gewunnt hunn, konnten dunn all déi Verstuerwen aus der Par Sankt-Méchel do begruewe ginn.
Geographie
De Kierfecht läit um Sichenhaff, ëstlech vun der Uelzecht, laanscht dem Sichegronn. E grenzt am Norden un de Quartier Weimeschkierch an am Nordosten un de Kierchbierg.
En huet d'Kuriositéit, datt en duerch d'Eisebunnsstreck Lëtzebuerg-Ëlwen an zwee gedeelt ass.
Athinganen
D'Athinganen (gr. Ἀθίγγανοι, Athinganoi, déi Onberéierbar), waren eng gnostesch Sekt vum 9. Joerhonnert a Phrygien, deem haitege West-Anatolien. Iwwer si ass wéineg bekannt, den Timotheus vu Konstantinopel huet se al Melchizedekite bezeechent; als Roudag an der Woch hu se wuel de Sabbat kannt; d'Eegenaart fir keen ze beréieren deen en anere Glawen huet a sech och net vu sou engem beréieren ze loosse soll zu hirem Numm gefouert hunn. Iwwerhaabt schénge se eng sëllege Geboter a Verbueter gehat ze hu wat déi kierperlech Propretéit ugeet.
Hir Fortdauer iwwer d'9. Joerhonnert eraus ass net sécher. Et gëtt ugeholl, datt se sech no der Zerstéierung vun Tephrike iwwer Armenien, Klengasien an de Balkan verstreet hunn. D'Wuert atsinganoi, mat deem d'Byzantiner déi zougewandert Zigeiner bezeechent hunn, ass méiglechweis eng korrompéiert Form vun hirem Numm.
Union Station (Chicago)
D'Union Station ass déi gréisst Zuchgare vu Chicago. Si gouf 1925 opgemaach an huet en eelert Gebai aus dem Joer 1881 ersat. "Union Station" bezeechent eng Gare, op där méi wéi eng Gesellschaft hir Zuchlinne bedreift oder bedriwwen huet. Haut ass et déi eenzeg Gare fir Iwwerlandverkéier zu Chicago, an déi wichtegst vun der Stad, wat Regionalzich betrëfft. Si gehéiert der Amtrak a gëtt vun Zich vun Amtrak a vu Metra ugefuer. Bei der Grënnung hate véier Gesellschaften hiren Uschloss an där Gare.
D'Union Station steet westlech vum Chicago River tëscht der West Adams Street an dem West Jackson Boulevard, just baussent dem Quartier Loop. Déi meescht Infrastrukturen, ë. a. d'Quaien, sinn ënnert dem Buedem, just d'Haapthal ass iwwer dem Buedem. D'Gleiser si mat Stroossen a Gebaier iwwerbaut.
D'Chicago Union Station ass no dem Grand Central Terminal an der Penn Station, béid zu New York, an der 30th Street Station vu Philadephia, déi véiertgréisst Amtrak-Gare an den USA, wat den Trafic ubelaangt. An der Moyenne gi pro Dag eng 120.000 Passagéier derduerch.
D'Union Station ass eng duebel Kappgare, mat 10 Gleiser déi vun Norden hier a 14, déi vu Süden hier kommen, an déi do hiren Terminus hunn.